Document ID: /roh_data/filtered/swiss_laws_in_ROHinterleaved.jsonl.gz/15693

This text was translated from EN into Rumantsch Grischun.

The articles of association may provide that disputes under company law be adjudicated by an arbitral tribunal that has its seat in Switzerland. Unless the articles of association provide otherwise, the arbitration clause is binding on the company, the corporate bodies of the company, the members the corporate bodies and the shareholders. The procedure before the arbitral tribunal is governed by the provisions of Part 3 of the Civil Procedure Code; Chapter 12 of Federal Act of 18 December 1987 on Private International Law does not apply.  The articles of association may regulate the details, in particular by reference to arbitration regulations. They shall in any event ensure that persons who may be directly affected by the legal consequences of the arbitral award are notified of the instigation and conclusion of the proceedings and may participate in appointing the arbitral tribunal and in the proceedings as an intervening party. Inserted by No I of the FA of 19 June 2020 (Company Law), in force since 1 Jan. 2023 (AS 2020 4005; 2022 109; BBl 2017 399). SR 272 SR 291

Ils statuts pon prevair che dispitas dal dretg da societads vegnian giuditgadas d’ina dretgira da cumpromiss cun sedia en Svizra. Sch’ils statuts na disponan betg autramain, è la clausula da cumpromiss lianta per la societad, per ils organs da la societad, per ils commembers dals organs e per ils acziunaris. Per la procedura davant la dretgira da cumpromiss èn applitgablas las disposiziuns da la 3. part dal Cudesch da procedura civila; il 12. chapitel da la Lescha federala dals 18 da december 1987 davart il dretg internaziunal privat n’è betg applitgabel. Ils statuts pon reglar ils detagls, en spezial tras il renviament ad in urden da cumpromiss. En mintga cas garanteschan els che las persunas, che pon esser pertutgadas directamain dals effects giuridics da la sentenzia da cumpromiss, vegnian infurmadas davart l’introducziun e la terminaziun da la procedura e possian sa participar a la nominaziun da la dretgira da cumpromiss sco er intervegnir en la procedura. Integrà tras la cifra I da la LF dals 19 da zer. 2020 (dretg d’aczias), en vigur dapi il 1. da schan. 2023 (AS 2020 4005; 2022 109; BBl 2017 399). SR 272 SR 291